Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 6 มิ.ย.60
6 มิ.ย. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลง 0.07 จุด (+0.00%) ปิดภาคเช้าที่ 1,566.78 จุด ด้วยมูลค่าการซื้อขาย 20,319.88 ลบ.
Most Positive Impact: CPF (+0.39 จุด), PTTGC (+0.34 จุด), MINT (+0.33 จุด)
Most Negative Impact: SCC (-0.48 จุด), PTTEP (-0.40 จุด), AOT (-0.36 จุด)
แนวโน้มตลาดบ่าย
เช้านี้ตลาดไทยแกว่งในกรอบแคบ แม้จะมีปริมาณการซื้อขายเพิ่มขึ้นที่ 2 หมื่นล้านบาท แต่ถือว่ายังต่ำกว่าเฉลี่ยนับตังแต่ต้นปีที่ 2.1 หมื่นล้านบาท โดยวันนี้ กลุ่มหุ้นที่หนุนตลาดได้แก่กลุ่มอาหาร (+0.75 จุด) กลุ่มปิโตรเคมี (+0.42 จุด) และกลุ่มเหล็ก (+0.32 จุด)
คาดว่าบ่ายนี้ SET จะแกว่งตัวดีขึ้นในกรอบ 1,565 Y 1,573 จุด มองว่า MEGA BIG KKP เป็นหุ้นเด่นในการเก็บสะสม
MEGA ย่อตัวลงมาอยู่ที่ 28.25 บาท มองราคากำลังพักตัวหลังวานนี้ขึ้นมาแรงกว่า 9.35% ในทางเทคนิค ราคาน่าจะพักตัวในกรอบ 28.00 Y 29.50 บาทไปอีกซักพัก ก่อนที่จะทยานขึ้นทดสอบ 33 และ 35 บาท ส่วนในทางพื้นฐาน MEGA เป็นหนึ่งในหุ้นที่ KS Research แนะนำและเลือกเป็นหุ้นเด่นด้านการเติบโตของกำไรในระยะยาวมาโดยตลอด ทั้งนี้ KS Research ได้ทำการปรับเพิ่มราคาเป้าหมายเป็น 32 บาท โดยมีปัจจัยบวก จากการเติบโตของรายได้ Maxxcare ที่ 14% ในปีนี้ การ Synergy กับ Bio-Life และการควบรวมผลประกอบการของ Bio-Life เต็มไตรมาส ซึ่งทั้งหมดจะมีผลทำให้อัตราการเติบโตของกำไรในปี 2560 สูงราว 27.19%
BIG ยังคงติด 5.15 บาท ในทางเทคนิคหากผ่านแนวต้านดังกล่าวคาดว่าราคาจะวิ่งต่อเนื่องจนไปถึง 5.50 และ 5.80 บาท โดยเราเชื่อว่าการเปิดตัวสินค้าใหม่ในช่วงครึ่งหลังของปี 60 รวมถึงการขยายสาขาของ BIG Camera จะเป็นแรงขับเคลื่อนสำคัญให้กับประมาณการกำไรปี 60 ของเรา การขยายสาขาของ Wonder Photo Shop คาดว่าจะช่วยขยาย GPM ของบริษัทได้ เนื่องจากเราประเมินว่าปรินติ้งเป็นหน่วยธุรกิจที่มี GPM สูงกว่าธุรกิจกล้องกว่า 3 เท่า นอกจากนี้เราคาดว่า BIG จะสามารถพลิกผลขาดทุนสุทธิของโทรศัพท์มือถือที่ประมาณ 10 ลบ. เมือปี 59 กลับมาเป็นกำไรได้ในปี 60 หลังจากบริษัทได้มีการเปลี่ยนกลยุทธ์และมุ่งเน้นการเปิดสาขาในห้างสรรพสินค้าใหญ่มากขึ้น เราจึงแนะนำ ซื้อ ด้วยราคาพื้นฐานขึ้นที่ 6.50 บาท
กลุ่มธนาคารฯขนาดกลาง-เล็ก มอง KKP โดดเด่นมากที่สุดจาก Upside ที่ยังเหลืออีกกว่า10% และปันผลในปี 2560 ที่น่าจูงใจกว่า 8.60% แนะนำซื้อโดยมีเป้าหมายที่ 77 บาท
หุ้นแนะนำ : SCB KKP BJC MTLS MEGA BCPG BIG
หุ้นเก็งกำไรระยะสั้น: AMC เป้าหมายทำกำไร 4.72 บาท ตัดขาดทุน 4.12 บาท